ועדת הכספים, כנסת 23, פרוטוקול מספר 126, 2020-08-26 13:50

יצחק פינדרוס: אנחנו מחדשים את דיון הוועדה.

יצחק פינדרוס: למען הסדר הטוב, מנהל הוועדה בדק שוב את ההצבעה, ואכן היה 6-7.

יצחק פינדרוס: זה לא רלוונטי כרגע, אבל למען הסדר הטוב צריך להגן על האנשים שיושבים פה מאחורי הפרגוד ועובדים יומם ולילה, וזה הדבר הנכון לעשות.

יצחק פינדרוס: נעדכן את זה.

יצחק פינדרוס: אחמד, רצית להודיע לנו כמה הודעות חשובות.

אחמד טיבי: אני מחזק את דבריך.

יצחק פינדרוס: אנחנו צריכים ללמוד מכם איך אתם דואגים לאוכלוסייה שלכם.

אחמד טיבי: בשביל זה אני פה, אדוני.

אחמד טיבי: מדובר במנהיגים צעירים וחייבים לעמוד לצדם.

אחמד טיבי: אגב, לא רק אני חייב, גם אתם חייבים לעזור להם, ואתה עזרת.

אחמד טיבי: תודה רבה.

אחמד טיבי: בעקבות ההצבעה והעובדה שזה עבר, אני מודיע שאני מסיר את הדרישה שלי לנושא חדש ומאפשר לוועדת הכספים לשוב לעבודתה התקינה.

יצחק פינדרוס: את ההסתייגות אתה משאיר?

יצחק פינדרוס: כי השאלה היא אם ההסתייגות נכנסת להחלטת הוועדה.

אחמד טיבי: הכול נשאר.

אחמד טיבי: ההסתייגות עברה ולכן היא נשארת.

אייל לב ארי: ההסתייגות התקבלה על ידי הוועדה.

יצחק פינדרוס: הבנתי.

יצחק פינדרוס: בסדר.

אחמד טיבי: עכשיו אני רוצה לשמוע שמסירים את הרביזיה.

אחמד טיבי: היא הוסרה, נכון?

טמיר כהן: הרביזיה של חבר הכנסת אופיר על ההסתייגות של חבר הכנסת טיבי – הוא הודיע שהוא הסיר את הרביזיה.

יצחק פינדרוס: נציג משרד הבריאות פה?

יצחק פינדרוס: לפחות שיגיד לפרוטוקול.

אחמד טיבי: מגיעה מילה טובה למנהל הוועדה, שהוא עמל על העובדות ולא שעה לניסיונות של לחץ לא תקין.

אחמד טיבי: כל הכבוד, טמיר.

יצחק פינדרוס: אנחנו מצביעים על החוק להכנה לקריאה שנייה ושלישית.

יצחק פינדרוס: נציג משרד הבריאות, שי מעוז, בבקשה.

שי מעוז: שלום.

שי מעוז: אני מנהל תחום תקצוב במשרד הבריאות.

שי מעוז: התבקשתי לענות בהקשר של תוכנית המשרד בנושאים של תקיפות מיניות, וספציפית לנושא החדרים האקוטיים.

שי מעוז: אם תרצו שאציג את התוכנית – לא הייתי נוכח בדיון קודם לכן אז לא שמעתי.

יצחק פינדרוס: אני אחדד את השאלה.

יצחק פינדרוס: אנחנו רוצים לדעת כמה בתוכנית של המשרד להקים השנה, כמה בשנה הבאה, ואם המשרד יכול לומר לנו שבשנת 2021-2020, תגלשו טיפה ל-2022, אני לא חושב שעל זה נלך לבית משפט, יהיו חמישה.

אלכס קושניר: להקים חדר זה שבועיים, זה כלום.

יצחק פינדרוס: יהיו חמישה חדרים חדשים ברחבי הארץ.

אנטאנס שחאדה: שאחד מהם בנצרת.

שי מעוז: קודם כל אגיד שלמשרד יש תוכנית רחבה לתחום של הפגיעות המיניות.

שי מעוז: חלק מרכזי בתוכנית הוא שיפור המענים בחדרי המיונים והחדרים האקוטיים.

יצחק פינדרוס: בוא נתמקד בשאלה.

שי מעוז: אסיים בחצי משפט.

שי מעוז: יש לתוכנית חלקים נוספים גם בקהילה, גם במערך בריאות הנפש, וגם הם משמעותיים.

שי מעוז: לשאלת

שי מעוז: כם בנושא החדרים האקוטיים, אנחנו כבר השנה משלימים תקצוב לשני חדרים שהיה להם תקצוב נמוך יותר, חדרים בפוריה ובבני ציון בחיפה, ונפתח חדר נוסף בשרון, במאיר או בהלל יפה.

שי מעוז: ואם נצליח לגייס גם תקצוב נוסף, אנחנו נוכל לפתוח עוד מרכז בבית חולים נוסף או שניים.

יצחק פינדרוס: כשאתה אומר תקצוב נוסף, במה זה תלוי?

יצחק פינדרוס: אנחנו רוצים להבין כוועדה במה תלוי התקצוב הנוסף.

יצחק פינדרוס: זה נמצא אצלכם בבקשה של התקצוב?

יצחק פינדרוס: אתם הרי יודעים מה נמצא אצלכם.

יצחק פינדרוס: נמצאים אצלכם אותם 1.5 או 2 מיליון שקלים כדי לסיים את שני החדרים הנוספים?

שי מעוז: כן.

שי מעוז: אנחנו כבר העברנו לאוצר בקשה על שישה מיליון שקלים לטובת הרחבה של החדרים, ואנחנו מרעננים את התוכנית.

יצחק פינדרוס: בקשה לשנה הזאת או לשנה הבאה?

שי מעוז: כיוון שמדובר גם בגיוס כוח אדם ובהכשרות, אנחנו מבינים שלא הכול יהיה ביום אחד.

שי מעוז: אבל התקווה היא שפתיחה בשרון עוד השנה וחדר נוסף או שניים בשנה הבאה.

הילה שי וזאן: תשאל אותו כמה תקצוב אושר כבר.

יצחק פינדרוס: כמה תקצוב יש לכם כרגע לחדרים, שכבר קיבלתם אישור עליו לתקצוב?

שי מעוז: יש תקצוב ממקורותינו, ממקורות המשרד, שהיום אנחנו מפעילים את פוריה ובני ציון חלקית, נשלים אותו לתקצוב מלא של 950,000 שקלים לכל חדר.

שי מעוז: יש בית חולים הדסה, בית חולים סורוקה שמקבלים היום תקצוב מלא.

שי מעוז: אפתח את המסמך המלא שלי, התבקשתי לעלות ולא היה לי זמן להתכונן אז חלק מהדברים אמרתי מהזיכרון.

שי מעוז: בית חולים וולפסון, שהוא המרכז הגדול ביותר, גם הוא מתוקצב במלואו.

שי מעוז: המרכזים הקיימים, אמרנו חמישה, הדסה, סורוקה, וולפסון, פוריה ובני ציון.

שי מעוז: המרכז ביוספטל שנפתח השבוע.

הילה שי וזאן: לא רע.

אלכס קושניר: זה מה שיש גם ככה.

הילה שי וזאן: בסדר, אבל זו פריסה יפה.

הילה שי וזאן: זה לא שניים בכל הארץ.

מיכל שיר סגמן: תחשבי על בחורה שנאנסת שבאותו רגע צריכה לחפש את החדר האקוטי הקרוב לביתה.

מיכל שיר סגמן: אחרי אונס, לפני מקלחת, כשהיא פצועה.

יצחק פינדרוס: שישה מיליון השקלים נמצאים בבקשה שלכם ל-2021 בתוך הבקשות שלכם, נכון?

שי מעוז: נכון.

שי מעוז: ואנחנו מתכוונים גם להעביר בקשה מעודכנת ורחבה יותר, שכוללת תוכנית יותר גדולה.

יצחק פינדרוס: יש לו כרגע בתקצוב, לוקח לו זמן.

אלכס קושניר: אני רוצה לשמוע את משרד האוצר אומר כן.

יצחק פינדרוס: אין לך דרך לקבל תשובה ממשרד האוצר על תקציב 2021.

אלכס קושניר: הרי אנחנו לא מדברים עכשיו על תקציבי המדינה.

אלכס קושניר: אנחנו לא יודעים מתי תקציב 2020, אם בכלל, ותקציב 2021 בכלל נראה לי חזון אחרית הימים.

אלכס קושניר: אנחנו פה עובדים בכל מיני קופסאות וקפסולות.

יצחק פינדרוס: בקפסולה אתה לא יכול לפתוח את זה.

יצחק פינדרוס: שנינו יודעים.

אלכס קושניר: אני ראיתי פה הרבה דברים שנפתרים כך.

אלכס קושניר: לכן אנחנו רוצים לתקצב הקמה של חמישה חדרים אקוטיים במדינת ישראל מעבר למה שקיים נכון להיום.

יצחק פינדרוס: הוא אומר לך ששלושה מתוקצבים כרגע.

אלכס קושניר: לא שמעתי את זה.

יצחק פינדרוס: שלושה, הוא אמר.

אלכס קושניר: הוא לא אמר את זה.

שי מעוז: אתם רוצים שאחזור שוב?

יצחק פינדרוס: כן, תחזור שוב.

שי מעוז: יש לנו כיום שישה חדרים פעילים ומתוקצבים, החל מהשבוע.

שי מעוז: הדסה, סורוקה וולפסון, יש להם תקצוב מלא, 950,000 שקל לכל חדר.

שי מעוז: פוריה ובני ציון מתוקצבים, יש להם תקצוב חלקי, ואנחנו, משרד הבריאות, ממקורותינו מתכוונים להשלים את התקצוב להיות תקצוב מלא.

אחמד טיבי: מה עם נצרת?

אחמד טיבי: יש שלושה בתי חולים בנצרת.

שי מעוז: בית חולים יוספטל גם הוא נפתח השבוע, ויש לו הסדרה מימונית בינינו לבין קופת חולים כללית על חשבון החלטת הממשלה 4662 לפיתוח העניין.

שי מעוז: אלה המרכזים הקיימים.

שי מעוז: המרכז הבא הראשון שעתיד להיפתח הוא מרכז באזור השרון, שישרת גם את תושבי כל אזור המשולש ואזור השרון, ואנחנו מקווים שייפתח או במאיר או בהלל יפה ואנחנו משלימים את המשא ומתן עם בתי החולים האלה כדי לפתוח אותו.

אלכס קושניר: לפי מה שאני מבין, יש אחד שהם מתכוונים לפתוח מעבר לקיים.

שי מעוז: אחד בשרון.

יצחק פינדרוס: פתחו כבר.

יצחק פינדרוס: אחד הולכים לפתוח.

שי מעוז: בשרון אין עדיין מרכז ואנחנו מתכוונים לפתוח מרכז נוסף בשרון.

שי מעוז: לשנה הבאה, ולזה נשמח גם לסיוע של הוועדה, זה הרחבה לעוד מרכז אחד לפחות נוסף בבתי חולים נוספים.

הילה שי וזאן: איפה אתם רוצים?

הילה שי וזאן: איפה משרד הבריאות רוצה להקים כרגע ועוד טרם אושר לו?

שי מעוז: אני אומר שוב, יש לנו השרון שלא הסתיים ואנחנו מקווים שנסגור את הסוגיה התקציבית, ויש לנו עוד שניים נוספים שאנחנו רוצים כיום להקים.

שי מעוז: אני חוזר ואומר, זה חלק מתוכנית רחבה יותר שבה אנחנו רוצים שיהיו מענים טובים יותר גם בבתי חולים שאין בהם חדרים אקוטיים.

הילה שי וזאן: איפה אתם מרגישים שיש צורך לשניים הנוספים ואין כיום בפריסה הארצית?

שי מעוז: לא נמצאים איתי פה גורמי המקצוע שדנים בזה, ויש גם איזשהו צוות מייעץ למשרד שעוסק בזה.

הילה שי וזאן: אנחנו רוצים לעזור לכם.

הילה שי וזאן: אם אנחנו נדע בדיוק איפה נמצאים החורים, נוכל לעזור לכם יותר.

שי מעוז: אני יודע לומר שהשרון זה חור משמעותי.

הילה שי וזאן: את זה הבנו.

שי מעוז: אנחנו מבינים שככל הנראה גם אזור השפלה, אחת הנקודות במרחב בין סורוקה לוולפסון יכולה להיות רלוונטית נוספת.

שי מעוז: אני לא יכול להגיד לך ספציפית באיזה בית חולים, כי זו עבודת מטה שרק בהתחלה שלה.

שי מעוז: יש כמה בתי חולים במרחב הזה וצריך לוודא מה מתאים.

יצחק פינדרוס: תודה רבה.

הילה שי וזאן: בקיצור, הם צריכים תקצוב לשרון ולעוד שניים.

יצחק פינדרוס: יש לנו עוד הסתייגויות שאנחנו צריכים להקריא?

אייל לב ארי: כן, כשהוא יחזור.

יצחק פינדרוס: המשמעות היא שאי אפשר להצביע עד שהוא מגיע?

יצחק פינדרוס: טוב.

יצחק פינדרוס: נתחיל עם ההסתייגויות האחרות.

יצחק פינדרוס: אנחנו כוועדה מודעים לזה שבקופסת קורונה כרגע אין דרך לתקצב חדרים כאלה.

יצחק פינדרוס: מה שאנחנו מבקשים כוועדה, והשאלה אם זה מקובל עליכם, המסגרת היחידה שזה יכול לבוא, כשמשרד הבריאות אומר שזה נמצא בתוך הדרישות שלו, שהדרישה הזאת תבוא במסגרת 11 המיליארד שאתם הולכים להעביר לוועדה, או במסגרת תיקוני תקציב שתביאו על חמישה מיליארד, כמו שאמר החשב בדיון האחרון.

יצחק פינדרוס: שמעתם שמשרד הבריאות אומר שזה נמצא בבקשה שלו, זאת אומרת לא אתם יוזמים את זה.

שירה עמיאל: כמו שאמרנו, דרך המלך היא - - -

יצחק פינדרוס: אני שואל האם אחרי שזה בדרך המלך אתם יכולים לקבל את העמדה של הוועדה.

שירה עמיאל: כמו שאתם יודעים, אנחנו נביא לפה תוכנית מפורטת על כ-411, ושמענו שמשרד הבריאות אומר שזה חלק מהדרישות שלו בנושא הזה.

יצחק פינדרוס: אז מבחינתכם זה מקובל?

שירה עמיאל: אנחנו יודעים להגיע לפה עם כל התוכנית כדי לאשר אותה באותה נקודה עם כן או לא.

שירה עמיאל: לפי החוק עד ה-13 בספטמבר אנחנו מניחים את התוכנית.

הילה שי וזאן: מעולה.

אלכס קושניר: הנה, יושב-ראש הוועדה למעמד האישה הגיע לפה.

יצחק פינדרוס: נתחיל בהקראת ההסתייגויות.

עודד פורר: רגע, אתה מקריא את הסיכום?

יצחק פינדרוס: הסיכום הוא, שמכיוון שזה נמצא בבקשות של משרד הבריאות, כיוון שאנחנו דנים כרגע על קופסת קורונה, כשיגיע הדיון על התקציב הזה בתוך ה-411 – זה אמור להגיע לדיון בעוד שלושה שבועות – זה יוגש על ידי משרד הבריאות ויאושר.

עודד פורר: זה לא סיכום.

עודד פורר: בגלל שזה בבקשות של משרד הבריאות?

יצחק פינדרוס: לא.

יצחק פינדרוס: זה מה שהוא אמר בבוקר.

עודד פורר: אני רוצה התחייבות.

עודד פורר: אני לא יודע מה הבקשות של משרד הבריאות.

שגית אפיק: מדובר על הסכום של ה-11 מיליארד שיגיע לממשלה ויגיע לאישור הוועדה.

עודד פורר: אני לא כל כך סומך על משרד הבריאות.

יצחק פינדרוס: משרד הבריאות הצהיר כבר.

עודד פורר: אתמול משרד הבריאות הצהיר בוועדה שלי שהם לא דורשים בכלל תקציב לחדרים אקוטיים.

יצחק פינדרוס: משרד הבריאות הודיע פה שזה נמצא.

עודד פורר: אני רוצה לשמוע הצהרה של האוצר, שיוקצו הכספים המתאימים לחדרים האקוטיים בנהרייה, באשדוד, באשקלון, בצפת ובעפולה.

יצחק פינדרוס: אני מבין את הדרישה שלך.

יצחק פינדרוס: אמר האוצר בבוקר, התנאי שלי לומר את זה הוא שמשרד הבריאות יגיד שהוא הכניס את זה בבקשות.

יצחק פינדרוס: עלה נציג משרד הבריאות בזום ואמר שהם הכניסו את זה בבקשות.

יצחק פינדרוס: הוא אמר שישה מיליון שקלים.

אלכס קושניר: זה שהם הכניסו זה אחלה.

יצחק פינדרוס: זה היה התנאי של האוצר להסכים.

הילה שי וזאן: אלכס, זה יבוא לאישורנו פה בוועדה.

הילה שי וזאן: אני לא מבינה, אנחנו איתך.

עודד פורר: אתם לא יכולים להתחייב, גם אנחנו לא יכולים.

עודד פורר: כל אחד יכול לעשות מה שהוא יכול.

עודד פורר: מה שאתם לא יכולים, גם אנחנו לא יכולים.

הילה שי וזאן: אבל זה יגיע לפה לוועדה.

עודד פורר: האמיני לי, אני מכיר אותם מצוין.

הילה שי וזאן: עודד, אני לא מדברת אליהם, ואפשר גם בלי התנשאות.

הילה שי וזאן: זה יגיע אלינו, חברי הוועדה, ואנחנו נדון בזה במסגרת הדיון של ה-411 ואנחנו נדון ונעביר את זה.

הילה שי וזאן: מה יותר מזה?

עודד פורר: כמה זמן חיכיתם לכסף לחינוך המיוחד?

יצחק פינדרוס: זה לא הגיע לדיון.

יצחק פינדרוס: מעולם לא הגיע לדיון התקציב.

יצחק פינדרוס: אבל פה אנחנו יודעים, יש תאריך.

עודד פורר: כמה תקציבים עברו פה מאז?

יצחק פינדרוס: יש תאריך.

יצחק פינדרוס: כי לא עבר דיון תקציבי.

עודד פורר: אני לא מצליח להבין.

עודד פורר: הרי אם אתם אומרים שזה קיים, למה לא יכולים להגיד את זה?

עודד פורר: שמשרד האוצר יבוא ויגיד: חברים, העניין הזה, לפי הבקשה של משרד הבריאות, ואנחנו עומדים מאחורי זה.

עודד פורר: מה הסיפור?

שירה עמיאל: לא הייתה אף בקשה של משרד הבריאות בנושא הזה.

אלכס קושניר: תעלה רגע את משרד הבריאות שיגיד.

עודד פורר: לפני שנייה אמרתם שהייתה.

יצחק פינדרוס: ממש עכשיו הכניסו בקשה.

עודד פורר: אבל היא אומרת שלא קיים.

עודד פורר: אני אעזור למשרד האוצר ולמשרד הבריאות לדבר.

עודד פורר: כי לפחות לפי מה שאני הבנתי אתמול, לא דיברתם עד עכשיו.

עודד פורר: אני שמח שכבר נפתחה הידברות בין המשרדים, כי אתמול אמר משרד האוצר: אף פעם לא ביקשו ממני תקציב חדרים אקוטיים.

עודד פורר: היום אומר משרד הבריאות: מה פתאום, אנחנו כל הזמן רוצים תקציב לחדרים אקוטיים.

עודד פורר: תעשו את זה איך שאתם רוצים, אני רוצה לשמוע את משרד האוצר.

עודד פורר: אני לא מאמין למשרד הבריאות במקרה הזה, תסלחו לי.

עודד פורר: אני יודע שבסוף זה נתקע שם.

עודד פורר: בסוף הם אומרים לנו: לא קיבלנו את הכסף.

עודד פורר: אחת מהשתיים, או שתגיד נציגת האוצר: אנחנו מתחייבים שיימצא התקציב.

עודד פורר: אנחנו יודעים מה התקציב, מסגרת התקציב הזאת היא בין 5 ל-7 מיליון שקל, לפתיחת חמשת החדרים האקוטיים האלה.

עודד פורר: אם משרד הבריאות לא יגיד, ירצה שמשרד הבריאות יגיד, אז שיעלה נציג משרד הבריאות עכשיו ויגיד, משרד האוצר יגיד שהוא מסכים, לפרוטוקול, ומבחינתי בא לציון גואל.

עודד פורר: זה כל הסיפור.

הילה שי וזאן: משרד הבריאות ביקש שלושה.

יצחק פינדרוס: שישה.

יצחק פינדרוס: הוא אמר שיש שלושה.

הילה שי וזאן: כרגע הוא ביקש שלושה.

עודד פורר: אני לא סומך על משרד הבריאות.

עודד פורר: משרד הבריאות לפני שנה הבטיח פתיחת חדר אקוטי בבית החולים יוספטל.

עודד פורר: רק אחרי האונס שקרה בשבוע שעבר זה נפתח.

שירה עמיאל: כמו שאמרנו גם בבוקר, הנושא הזה הוא נושא שאמור להיות בתעדוף של משרד הבריאות בתוך התקציב שלו שעומד על כ-33 מיליארד שקלים השנה, וזה גידול ממה שהיה ב-2019, היה גידול של 36% בתקציב משרד הבריאות, שהוא גבוה בהרבה מהגידול בתקציב משרדי הממשלה.

שירה עמיאל: הדבר הזה צריך להיות חלק מהתעדוף של משרד הבריאות בתוך התקציב שלו, בין השאר כמו שאתם יודעים אנחנו נגיע לפה עם מסגרת של כ-411 מיליארד שקלים לאישור.

שירה עמיאל: לגבי החלוקה של המסגרת הזאת, אנחנו לא יכולים לקבוע בתוכה - - -

יצחק פינדרוס: אני אומר כוועדה שנכניס את זה ב-11 מיליארד.

יצחק פינדרוס: יש איך להכניס את זה.

עודד פורר: אבל לא ביקשתי שיכניסו את זה.

יצחק פינדרוס: אני רוצה שיכניסו את זה.

יצחק פינדרוס: אני אומר לך, בוועדה נכניס את זה.

יצחק פינדרוס: אני אומר את זה על דעת חברי הוועדה.

עודד פורר: אני בסך הכול ביקשתי דבר מאוד פשוט.

עודד פורר: לא ביקשתי עכשיו להצביע על התקציב הזה.

עודד פורר: ביקשתי בסך הכול הצהרה לפרוטוקול.

עודד פורר: ואתה יודע מה?

עודד פורר: מתוך מה שהם לא אומרים אני למד על מה שהם רוצים לעשות.

עודד פורר: העובדה שהם מסרבים להגיד את זה מטרידה אותי מאוד מאוד מאוד.

קטי קטרין שטרית: כי אתה לא בכתובת הנכונה, עודד.

קטי קטרין שטרית: אני הגשתי הצעה לסדר בשבוע שעבר ונעניתי על ידי השר שנפתחו שניים וייפתחו עוד.

קטי קטרין שטרית: אבל זה לא הם צריכים לענות לך.

עודד פורר: קטי, אם ייפתחו שיצהירו.

עודד פורר: שיצהיר משרד הבריאות לפרוטוקול, ואז שהם יצהירו לפרוטוקול ונגמר הסיפור.

עודד פורר: כי אחרי שמשרד הבריאות יצהיר, אחר כך אלה יבואו ויגידו: אנחנו לא התחייבנו, אנחנו לא מוכנים שזה יהיה.

עודד פורר: הם יתחילו לשחק משחקים.

יצחק פינדרוס: אבל בידיים שלך 11 מיליארד, עודד.

עודד פורר: אבל אז יהיו פה דברים אחרים.

עודד פורר: אני לא מבקש לאשר תקציב עכשיו, אני בסך הכול מבקש הצהרה לפרוטוקול.

עודד פורר: אם רוצים לתת את ההצהרה הזאת, בבקשה.

עודד פורר: אם לא רוצים, אתם כקואליציה יכולים לעשות מה שאתם רוצים, אתם לא חייבים אותי.

הילה שי וזאן: אתם תתקעו את החוק.

עודד פורר: אני רוצה שמשרד הבריאות יצהיר, ושמשרד האוצר יגיד כן.

הילה שי וזאן: אבל זה לא יעזור.

אופיר כץ: הבקשה היא סופר חשובה, וכל חברי הוועדה בעד.

אופיר כץ: יש לך התחייבות של חברי הוועדה.

אופיר כץ: אתה לא סומך עלינו, זה משהו אחר.

עודד פורר: וכשתהיה משמעת קואליציונית אני יודע איך ינהגו חברי הוועדה.

יצחק פינדרוס: עודד, אומר לך מרכז הקואליציה.

יצחק פינדרוס: אתה יכול להכניס את זה שפה אין לך מה לעשות עם זה.

קטי קטרין שטרית: עודד, אנחנו כולנו בעד.

עודד פורר: לא ביקשתי כסף עכשיו.

עודד פורר: אני רוצה לשמוע את משרד הבריאות אומר אני מתחייב, ומשרד האוצר אומר לא תהיה לי התנגדות.

עודד פורר: זה הכול.

יצחק פינדרוס: הוא אמר את זה.

יצחק פינדרוס: הבחור ממשרד הבריאות היה פה ואמר את זה.

אלכס קושניר: לא, הוא לא אמר את זה.

יצחק פינדרוס: הוא אמר: הגשנו שישה מיליון.

אלכס קושניר: הוא לא אמר את זה.

יצחק פינדרוס: כולנו שמענו.

הילה שי וזאן: הוא אמר: הגשנו שישה מיליון.

אלכס קושניר: אני לא שמעתי את זה, אבל נניח שהגישו שישה מיליון.

אלכס קושניר: הם מוכנים?

יצחק פינדרוס: הוא אומר: מה שהוא מגיש אני מכניס.

יצחק פינדרוס: יש לו מסגרת 33 מיליארד שקל, מה שנכנס ב-33 מיליארד שקל אני מכניס.

יצחק פינדרוס: זה מה שאמרה נציגת האוצר.

יצחק פינדרוס: לא הבנתי איפה הפער.

הילה שי וזאן: השישה מיליון שהוא הציג זה בהכרח מתוך 39 מיליארד?

הילה שי וזאן: אני שואלת שאלת תם.

שירה עמיאל: אני מסבירה.

שירה עמיאל: ככל שיתעדף משרד הבריאות במסגרת התקציב שלו, זה אמור להגיע כחלק מהתקציב.

הילה שי וזאן: בלי ההצהרות הדקלרטיביות.

הילה שי וזאן: את שמעת אותו.

הילה שי וזאן: מבחינתך זה נקרא דרישה?

שירה עמיאל: אנחנו נגיע לפה.

שירה עמיאל: עד ה-13 בספטמבר אנחנו נגיש תוכנית על כל ה-411.

שירה עמיאל: בתוך זה יהיה תקציב למשרד הבריאות והוא יהיה לפחות 39 מיליארד.

שירה עמיאל: הסכום שיש להם כרגע הוא - - -

יצחק פינדרוס: אבל מתוך ה-11 כמה לדעתכם יהיה משרד הבריאות?

שירה עמיאל: זה היה לפני יומיים, אנחנו לא יודעים לומר את הדבר הזה.

שירה עמיאל: כן נבוא עם כל המסגרת של כל ה-411 לאישור.

שירה עמיאל: בתוך המסגרת הזאת משרד הבריאות יצטרך, בתוך התוכנית שלו, לתעדף את הנושא.

שירה עמיאל: במסגרת תקציב הקורונה קיבל משרד הבריאות השנה תוספת של מעל 10 מיליארד שוטפים השנה לתקציב שלו.

שירה עמיאל: לכן זה מאוד מוזר שאנחנו יושבים פה ומדברים על חמישה מיליון.

עודד פורר: לא חשבתי שנגיע לזה.

הילה שי וזאן: באמת מוזר, את צודקת.

יצחק פינדרוס: אבל היא אומרת ששם יש את זה.

הילה שי וזאן: כבוד היושב-ראש, צריך נציג משרד הבריאות בכיר מספיק כדי שיגיד שזה ייכנס במסגרת התקציב.

יצחק פינדרוס: אבל משרד הבריאות אמר את זה.

הילה שי וזאן: לא.

הילה שי וזאן: זו לא הסמכות שלו.

אלכס קושניר: הבעיה הגדולה פה, שמשרד הבריאות ומשרד האוצר מעבירים אחריות אחד לשני, ואף אחד מהם לא מסוגל להגיע.

יצחק פינדרוס: ביקשתי מחברי הכנסת קושניר ועודד, מכיוון שמגיעים לפה לוועדה 11 מיליארד שקל, ויגיע לשם משהו של משרד הבריאות, אולי 100 או 200 שקלים, כשהוועדה מצהירה שהיא שמעה את ההודעה של משרד הבריאות, זאת המסגרת שזה אמור להיכנס בצורה סבירה.

יצחק פינדרוס: הוועדה אומרת שזה הולך להיכנס, אומרת לאוצר שאנחנו הולכים להכניס את זה שם.

יצחק פינדרוס: הרי לא נקבל כסף עם פתיחת שנת לימודים, שנינו יודעים.

עודד פורר: חוץ מאמפתיה מחברי הוועדה, שכולם אומרים שהם יתעקשו על זה, אני לצערי למוד ניסיון בקרבות.

עודד פורר: בסוף כשמגיעה המשמעת הקואליציונית, גם אתה יודע את זה.

עודד פורר: לכן אני מבקש בסך הכול שני גורמים מקצועיים, אחד של משרד הבריאות ואחד של משרד האוצר.

עודד פורר: זה אומר אחד, זה אומר אני מסכים, ונגמר הסיפור.

עודד פורר: לא מבקש עכשיו לראות את התקציב, אני לא רוצה שיחתמו לי על צ'קים, אני לא רוצה שיפזרו כסף סתם.

עודד פורר: בסך הכול אמרתי: נהרייה, צפת, אשקלון, אשדוד, עפולה.

עודד פורר: זה הכול.

עודד פורר: מה ביקשנו?

עודד פורר: חדר אקוטי.

אופיר כץ: פינדרוס, זה לא עוזר.

אופיר כץ: הוועדה כולם פה אחד אמרו שנדרוש את זה.

אופיר כץ: הם כנראה באו בכוונה בשביל לפוצץ את העסק, אז בסדר, תגישו נושא חדש, תגישו הסתייגויות.

אופיר כץ: אנחנו נעזור לחדרים האלה, זה נושא חשוב, אתכם ובלעדיכם.

קטי קטרין שטרית: נכון, זה נושא חשוב מאוד.

קטי קטרין שטרית: אני הבטחתי להמשיך ולפעול, כמו שפעלתי לשניים הראשונים שהיום הודעתי לאלכס קושניר שכן יש שניים.

קטי קטרין שטרית: אנחנו נפעל לעוד שלושה, בלי שום קשר עכשיו לא לימין ולא לשמאל.

קטי קטרין שטרית: אנחנו פשוט נפעל בנושא הזה, נקודה.

יצחק פינדרוס: כל הכבוד לכם.

אנטאנס שחאדה: אנחנו נתעקש על זה שיהיה גם חדר בנצרת.

אלכס קושניר: אנחנו מדברים על תקציב של חמישה מיליון שקלים שיכול לשנות את החיים של נפגעות.

קטי קטרין שטרית: תבוא איתי ליולי.

אלכס קושניר: לא רוצה לבוא איתך ליולי.

יצחק פינדרוס: אתה רוצה להתחיל להקריא את ההסתייגויות?

יצחק פינדרוס: כי אנחנו רוצים להתקדם ואז שיקבלו החלטה, והאוצר יביא תשובות.

יצחק פינדרוס: קטי, הוויכוח הוא עקר.

יצחק פינדרוס: הרי אני לא רואה שצד אחד משכנע את הצד השני.

יצחק פינדרוס: בואו נתקדם.

יצחק פינדרוס: אם האוצר יביא תשובה, תהיה תשובה.

יצחק פינדרוס: אם לא תהיה תשובה, לא תהיה תשובה.

יצחק פינדרוס: לא קרה כלום.

יצחק פינדרוס: אני מבקש מהיועץ המשפטי להקריא את ההסתייגויות.

אסי מסינג: לפני ההצבעה אני רוצה לחזור ולהפנות למה שהמשנה ליועץ המשפטי לממשלה הכלכלי ציין לפני סוף ההצבעה על תיקון לחוק היסוד הקודם.

אסי מסינג: זה היה ב-05:00 בבוקר, אני לא בטוח שכל הנוכחים היו נוכחים אז.

אסי מסינג: אני רוצה להסב את תשומת הלב גם כאן.

יצחק פינדרוס: משרד הבריאות רוצה להגיב, ואחר כך נשמע אותך.

יצחק פינדרוס: נסיים את האירוע המרכזי ואחרי זה את ההצהרות לפרוטוקול של היועץ המשפטי לממשלה.

אסי מסינג: זה לא הצהרות לפרוטוקול.

שי מעוז: בהמשך למה שנאמר פה באומר, רציתי להבהיר את מה שאמרתי קודם.

שי מעוז: אנחנו ממקורות משרד הבריאות נוכל להשלים את התקצוב של פוריה ובני ציון.

עודד פורר: בפוריה כבר יש.

שי מעוז: נכון, אבל יש שם פער בתקצוב.

עודד פורר: עכשיו מוכרים לי את אותה עוגה.

יצחק פינדרוס: השאלה פה הייתה האם זה נמצא בבקשות שלכם.

יצחק פינדרוס: אתם יודעים שזה נמצא בתוך המסגרת שלכם בבקשות, או שזה מעבר למסגרת?

יצחק פינדרוס: זו הייתה השאלה שעלתה פה.

שי מעוז: אנחנו ביקשנו את התוספות על סך שישה מיליון שקלים.

שי מעוז: כמו שאמרתי גם קודם, יש לנו תוכנית רחבה יותר שנמצאת בתהליך עיבוד, שכוללת גם מענים בקהילה ומענים בבריאות הנפש.

שי מעוז: בעניין החדרים אנחנו חושבים שהתוכנית הריאלית שאנחנו גם נוכל להספיק ליישם אותה היא תוספת של חדר בשרון, שאנחנו נוכל לממן ממקורותינו, בתוספת של שני חדרים נוספים שאנחנו מבקשים עבורם תוספת תקציבית מהאוצר, כיוון שהמקורות שלנו לא מספיקים לזה, וזה הדיון מבחינתנו ברמה התקציבית.

שי מעוז: אנחנו נכונים לחפש מקורות בתוך תקציב המשרד לנושאים שאמרתי: הסגירה של התקצוב של בני ציון ושל פוריה והתקצוב של המרכז החדש בשרון.

עודד פורר: אתה יודע מה המרכז החדש בשרון?

עודד פורר: תקן וחצי שחסר לבית חולים מאיר בכפר סבא.

עודד פורר: על זה הוא מנהל איתך עכשיו דיון.

עודד פורר: זה הסיפור.

יצחק פינדרוס: תקן וחצי זה מיליון שקל.

שי מעוז: לא ביקשתי כעת תוספת עבור החדר בשרון.

יצחק פינדרוס: מה המשמעות של חדר בשרון?

יצחק פינדרוס: כמה כסף זה?

עודד פורר: לא יכול להיות, חברים, שבעיר של 300,000 תושבים כמעט כמו אשדוד, נפגעת אונס צריכה לנסוע לחולון באוטובוס.

עודד פורר: לא יכול להיות שנפגעת אונס מנהרייה צריכה לנסוע באוטובוס לחיפה.

עודד פורר: יש עניין של איך הולכים לפרוס את העסק הזה – נהרייה, אשדוד, אשקלון, עפולה, צפת.

עודד פורר: אלה מקומות שבהם הדבר הזה נדרש.

עודד פורר: לא כזה סיפור.

קטי קטרין שטרית: זה נכון.

קטי קטרין שטרית: זה צריך להיפרס גיאוגרפית.

קטי קטרין שטרית: תחשוב על נערה אחרי אונס, לנסוע למרחקים.

קטי קטרין שטרית: אתם צריכים לעשות את זה.

קטי קטרין שטרית: כל אזור טבריה, נצרת, וגם באזור המרכז, גם בירושלים.

קטי קטרין שטרית: צריך לתת את הדעת על זה.

הילה שי וזאן: זה חוזר לאוצר.

הילה שי וזאן: האם אתם יכולים למצוא תקציב נוסף מעבר לתקציב שניתן לו?

שי מעוז: אם תרצו לקיים דיון ייעודי ולהעלות את גורמי המקצוע שלנו, הם יכולים להציג את התוכנית הרחבה של המשרד, שכוללת גם מענים למניעת פגיעות מיניות וגם לטיפול ארוך טווח בתחום בריאות הנפש.

שי מעוז: אני חושב שזה נושא ראוי וזה מצוין, שגם הוועדה הזאת וגם הוועדה שדנה אתמול בנושא מקדמת את הנושא.

שי מעוז: משרד הבריאות מאוד מאוד מברך על זה, ואנחנו נשמח שזה ימשיך להיות בדיונים ולהציג את כל התוכניות.

יצחק פינדרוס: תודה רבה.

יצחק פינדרוס: אנחנו בהקראת ההסתייגויות.

אסי מסינג: אני מבקש להסב פעם נוספת - - -

עודד פורר: אני רוצה להעלות טענת נושא חדש לגבי הוספת סעיף 18 בנוסח המתוקן.

עודד פורר: מבחינתי זה נושא חדש.

יצחק פינדרוס: הדיון התפזר.

אופיר כץ: יש הסכמה של כל חברי הוועדה, כולם אומרים שהם יירתמו להקמת חמישה החדרים החשובים האלה, אבל כנראה שלא אכפת להם ששנת הלימודים לא תיפתח והם באו מלכתחילה לעשות בלגאן, פרובוקציה.

אופיר כץ: בסדר, שנת הלימודים תהיה עליכם.

אופיר כץ: אתם לא רוצים את זה יותר מאתנו, את החדרים האלה, אבל אתם גם פה עושים פוליטיקה.

אופיר כץ: בסדר, נושא חדש.

הילה שי וזאן: לא תהיה הצבעה היום.

יצחק פינדרוס: לא, אין הצבעה.

יצחק פינדרוס: תודה רבה, חברים.

יצחק פינדרוס: הישיבה נעולה.